**PIEGĀDES LĪGUMS**

Daugavpilī, 2015.gada 25.novembrī

**Daugavpils pilsētas domes budžeta iestāde “Kultūras pils”**,reģ.Nr.90002682862, juridiskā adrese: Smilšu iela 92, Daugavpils, vadītāja **Aleksandra Rudza** personā, kurš rīkojas uz Nolikuma pamata, (turpmāk – Pasūtītājs), no vienas puses, un

**SIA „VALDARIO”**, reģ.Nr. 40003496356, juridiskā adrese: Augusta Deglava iela 126-123, Rīga, valdes priekšsēdētāja **Vladimira Burbo** personā, kurš rīkojas uz Statūtu pamata ar tiesībām pārstāvēt kapitālsabiedrību atsevišķi, (turpmāk – Piegādātājs), no otras puses, abas kopā/atsevišķi turpmāk Puses/Puse, pastāvot pilnīgai vienprātībai, bez viltus, maldiem un spaidiem,

ņemot vērā Daugavpils pilsētas domes Iepirkumu komisijas 2015.gada 19.novembra lēmumu atklāta konkursā „Koncertflīģeļa piegāde Daugavpils pilsētas domes budžeta iestādei “Kultūras pils””, DPD 2015/111 (turpmāk – Konkurss), noslēdza šāda satura līgumu (turpmāk – Līgums):

**I.** **Līguma priekšmets**

1. Piegādātājs piegādā un pārdod, bet Pasūtītājs pieņem un pērk šādu **jaunu** **koncertflīģeli:** ražotājs: **Julius Blüthner Pianofortefabrik GmbH,** marka: **Blüthner,** modelis: **Blüthner Classic Models One** (turpmāk – Koncertflīģelis), saskaņā ar konkursam iesniegto tehnisko piedāvājumu, kas ir līguma neatņemama sastāvdaļa (pielikumā kopija).

**II. LĪGUMA IZPILDES KĀRTĪBA**

1. Piegādātājs pārdod un piegādā Koncertflīģeli **3 (trīs) mēnešu** laikā no Līguma spēkā stāšanās dienas, tas ir, ne vēlāk kā līdz **2016.gada 24.februārim**.
2. Piegādātājs piegādā Koncertflīģeli pēc adreses **Smilšu iela 92, Daugavpils, Latvija.** Konkrētu piegādes laiku Piegādātājs iepriekš saskaņo ar Pasūtītāju.
3. Piegādātājs veic piegādātā Koncertflīģeļa montāžu, izvietošanu Pasūtītāja telpās un pirmreizējo uzskaņošanu.
4. Piegādātājs nodod un Pasūtītājs pieņem uzstādīto un noregulēto Koncertflīģeli, parakstot Piegādātāja iesniegto **nodošanas – pieņemšanas aktu** (turpmāk – Akts), kas kļūst par šī līguma neatņemamu sastāvdaļu. Piegādātājs iesniedz Pasūtītājam aktu pēc Koncertflīģeļa piegādes un uzstādīšanas.
5. Pēc akta saņemšanas Pasūtītājs **15 (piecpadsmit) dienu laikā** veic piegādātā Koncertflīģeļa atbilstības pārbaudi Līguma noteikumiem, konkursam iesniegtajam tehniskajam piedāvājumam un tehniskajai dokumentācijai, un paraksta Aktu vai atdod to Piegādātājam neparakstītu, rakstveidā norādot pamatotus tā neparakstīšanas iemeslus un konstatētās nepilnības.
6. Piegādātājs novērš konstatētās nepilnības par saviem līdzekļiem Pušu noteiktajā termiņā. Ja Puses nespēj panākt vienošanos par konstatēto nepilnību novēršanas termiņu, Piegādātāja pienākums ir novērst konstatētās nepilnības **10 (desmit) darba dienu** laikā no atteikuma parakstīt Aktu iesniegšanas dienas Piegādātājam vai apmainīt neatbilstošo Koncertflīģeli, ja trūkumi savādāk nav novēršami. Pasūtītājs neparakstītu Aktu un atteikumu parakstīt Aktu, kurā ir norādīti Akta neparakstīšanas iemesli, nosūta Piegādātājam ne vēlāk kā 3 (trīs) dienu laikā pēc pārbaudes pabeigšanas dienas. Par nosūtīšanas datumu uzskatāms datums, kad sūtījums nodots pastā.
7. Ja Puses nevar vienoties par Koncertflīģeļa atbilstību Līguma noteikumiem, proti, Pusēm ir domstarpības par Pasūtītāja izvirzītajām pretenzijām par Koncertflīģeļa neatbilstību Līguma noteikumiem, tās pieaicina neatkarīgu ekspertu atzinuma sniegšanai. Par pieaicināmo ekspertu atzinuma sniegšanai Puses vienojas ar nosacījumu, ka pieaicinātais neatkarīgais eksperts būs vispāratzīts lietpratējs (speciālists) jomā, par kuru Pusēm ir radušās domstarpības.
8. Ja 30 dienu laikā pēc Koncertflīģeļa nodošanas – pieņemšanas akta saņemšanas Pasūtītājs nav parakstījis Aktu, kā arī nav nosūtījis Piegādātājam neparakstītu Aktu un atteikumu parakstīt Aktu, uzskatāms, ka Koncertflīģelis ir pieņemts un pasūtītajam ir pienākums veikt Līguma summas samaksu.
9. Ja termiņa pēdējā diena ir sestdiena, svētdiena vai likumā noteikta svētku diena, termiņa pēdējā diena ir nākamā darba diena.
10. Risks par Koncertflīģeļa saglabāšanu pāriet uz Pasūtītāju no brīža, kad tas novietots Pasūtītāja telpās.
11. Pasūtītājam nav tiesību lietot Koncertflīģeli koncertos un pasākumos līdz Koncertflīģeļa pieņemšanai šajā Līgumā noteiktajā kārtībā.

**III. LĪGUMA SUMMA**

1. Piegādājamā Koncertflīģeļa kopējā piegādes cena ir **EUR 94 214,88 (deviņdesmit četri tūkstoši divi simti četrpadsmit *euro* un 88 centi)** bez pievienotās vērtības nodokļa (PVN), PVN ir EUR 19 785,12 (deviņpadsmit tūkstoši septiņi simti astoņdesmit pieci *euro* 12 centi), Līguma kopējā summa ar PVN ir **EUR 114 000,00 (viens simts četrpadsmit tūkstoši *euro* un 00 centi)** (turpmāk – Līguma summa).
2. Līguma summā ir iekļautas visas izmaksas, kas saistītas ar Līguma izpildi.

**IV. NORĒĶINU KĀRTĪBA**

1. Pasūtītājs samaksā Līguma summu šādā kārtībā:
	1. Avansa maksājumu (turpmāk – Avanss) **30 %** (trīsdesmit procentu) apmērā ar PVN no Līguma summas Pasūtītājs samaksā Piegādātājam 10 (desmit) kalendāro dienu laikā pēc Līguma noslēgšanas dienas un rēķina saņemšanas no Piegādātāja.
	2. Atlikušo Līguma summas daļu **70 %** (septiņdesmit procentu) apmērā ar PVN no Līguma summas Pasūtītājs samaksā Piegādātājam 30 (trīsdesmit) kalendāro dienu laikā pēc Koncertflīģeļa nodošanas – pieņemšanas akta abpusējas parakstīšanas dienas.
2. Piegādātājs izraksta un iesniedz Pasūtītājam rēķinus, kuros norāda:
	1. Piegādātāja rekvizītus;
	2. Pasūtītāja rekvizītus;
	3. Koncertflīģeļa marku un modeli;
	4. Līguma summu cipariem un vārdiem;
	5. Citus grāmatvedību reglamentējošajos normatīvajos aktos noteiktos rekvizītus.
3. Par samaksas dienu tiek uzskatīta diena, kas norādīta Pasūtītāja maksājuma uzdevumā.

**V. PUŠU TIESĪBAS UN PIENĀKUMI**

1. **Pasūtītājatiesības:**
	1. pārbaudīt Koncertflīģeļa atbilstību Līguma prasībām;
	2. pārbaudīt Koncertflīģeļa dokumentācijas pilnīgumu un derīgumu;
	3. Pārbaudīt koncertflīģeļa atbilstību Līguma nosacījumiem šajā Līgumā noteiktajā kārtībā un sastādīt aktu, kurā norādītas konstatētās nepilnības un termiņš to novēršanai, ja Koncertflīģelimkonstatētas nepilnības vai neatbilstības;
	4. Pārbaudot koncertflīģeļa atbilstību Līguma nosacījumiem,pieaicināt neatkarīgus ekspertus. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums;
	5. nepieņemt Koncertflīģeli*,* ja tas neatbilst Līguma noteikumiem;
	6. pieprasīt informāciju par Līguma izpildes gaitu.
2. **Pasūtītājapienākumi:**
	1. nodrošināt Piegādātājam brīvu pieeju un darba vidi Koncertflīģeļa uzstādīšanai;
	2. pieņemt Koncertflīģeli, ja tas piegādāts saskaņā ar Līguma noteikumiem;
	3. veikt maksājumus saskaņā ar Līgumānoteikto samaksas kārtību;
	4. piedalīties Koncertflīģeļa nodošanā un pieņemšanā.
3. Piegādātājam irtiesības saņemt samaksu par Koncertflīģeli, kas ir piegādāts saskaņā ar Līguma noteikumiem.
4. **Piegādātājam irpienākums:**
	1. Piegādāt Pasūtītājam, uzstādīt koncertflīģeli un veikt tā pirmreizējo uzskaņošanu segt ar to saistītās izmaksas;
	2. samaksāt normatīvajos aktos noteiktos nodokļus un nodevas par Koncertflīģeli;
	3. iepazīstināt Pasūtītājuar patiesu un pilnīgu informāciju par Koncertflīģeļa kvalitāti, drošumu, tehniskās ekspluatācijas noteikumiem u.c.;
	4. Līgumaprasībām neatbilstoša Koncertflīģeļapiegādes gadījumā apmainīt to pret jaunu, Līguma prasībām atbilstošu Koncertflīģeli;
	5. nodrošināt Koncertflīģeļa garantijas remontu šajā līgumā noteiktajā kārtībā;
	6. pēc Pasūtītāja pieprasījuma vai savas iniciatīvas sniegt informāciju par Līguma izpildes gaitu.

**VI. līgumsoda sankcijas**

1. Ja Piegādātājsnepiegādā Koncertflīģeli Līguma 2.punktā norādītajā termiņā, Piegādātājs maksā Pasūtītājamlīgumsodu **0,2%** (nulle komats divu procentu) apmērā no Līguma summas ar PVN par katru kavējuma dienu.
2. Ja PiegādātājsLīguma 7.punktā noteiktajā kārtībā neapmaina nekvalitatīvo Koncertflīģeli pret jaunu vai nenovērš konstatētās nepilnības, Piegādātājs maksā līgumsodu **0,5%** (nulle komats piecu procentu) apmērā no Līgumasummas ar PVN par katru kavējuma dienu.
3. Ja Piegādātājs vienpusēji atkāpjas no līguma izpildes, tas:
	1. samaksā Pasūtītājam līgumsodu 20% apmērā no Līguma summas ar PVN;
	2. sedz zaudējumus, kas radušies Pasūtītājam saistībā ar Līguma izbeigšanu;
	3. 2 (divu) darba dienu laikā no dienas, kad Pasūtītājam nosūtīts paziņojums par Piegādātāja vienpusēju atkāpšanos no Līguma izpildes vai kad Pasūtītājs Līgumā vai Latvijas Republikas normatīvajos aktos noteiktajā kārtībā paziņojis Piegādātājam par Līguma izbeigšanu Piegādātāja vainas dēļ, Piegādātājs atmaksā Pasūtītājam saskaņā ar Līgumu izsniegto Avansa maksājumu, vienlaicīgi ar 24.1.apakšpunktā noteikto līgumsodu.
4. Par šajā Līgumā noteikto maksājuma nokavējumu, Pasūtītājs maksā Piegādātājam līgumsodu **0,2 %** (nulle komats divu procentu) apmērā no Līguma summas ar PVN par katru kavējuma dienu.
5. Par šī Līguma 24.3.apakšpunktā noteikto maksājuma nokavējumu, Piegādātājs maksā Pasūtītajam līgumsodu **0,2 %** (nulle komats divu procentu) apmērā no parāda summas ar PVN par katru kavējuma dienu.

**VII. KVALITĀTE UN GARANTIJAS**

1. Kvalitatīvs Koncertflīģelis Līguma izpratnē ir Koncertflīģelis, kas pilnībā atbilst Līguma noteikumiem, tajā skaitā Konkursa tehniskās dokumentācijas, Piegādātājam konkursam iesniegtā tehniskā piedāvājuma un Koncertflīģeļa ražotāja standartiem.
2. Piegādātājs nodrošina Koncertflīģelim **7 (septiņu) gadu garantiju**. Garantijas termiņš skaitāms no Koncertflīģeļa nodošanas – pieņemšanas akta parakstīšanas brīža.
3. Garantijas attiecas uz ražošanas, materiālu un uzstādīšanas defektiem. Tās neattiecas uz Koncertflīģeļa nodilumu, smērējumiem, nevērīgas, nepareizas un nepiemērotas ekspluatācijas rezultātā radušies bojājumiem.
4. Garantijas termiņa laikā atklātos Koncertflīģeļa ražošanas (uzstādīšanas) trūkumus, kurus nevarēja atklāt to pieņemšanas brīdī, Piegādātājs novērš saskaņotā termiņā, bet ne ilgāk kā 15 (piecpadsmit) dienu laikā no bojājuma pieteikšanas brīža bez maksas. Gadījumā, ja Koncertflīģeļa bojājuma novēršanai ir nepieciešams laiks, kas ilgāks par 15 (piecpadsmit) dienām, bojāto Koncertflīģeli aizstāj ar citu līdzvērtīgu. Lēmumu par defektu novēršanu vai Koncertflīģeļa nomaiņu pieņem Piegādātāja tehniskais speciālists.
5. Par garantijas termiņa laikā atklātiem Koncertflīģeļa ražošanas (uzstādīšanas) defektiem, Pasūtītājs sastāda aktu.

**VIII. NEPĀRVARAMA VARA**

1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
2. Līdzējam, kas atsaucas uz nepārvaramas varas vai ārkārtēja rakstura apstākļu darbību, triju kalendāro dienu laikā no to iestāšanās dienas par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

**IX. LĪGUMA TERMIŅŠ UN TĀ IZBEIGŠANA**

1. Līgums stājas spēkā no tā parakstīšanas dienas un ir spēkā līdz pilnīgai saistību izpildei.
2. Pasūtītājam ir tiesības ar vienpusēju paziņojumu izbeigt šo Līgumu neatlīdzinot zaudējumus, ja:
	1. Piegādātājs ir atzīts par maksātnespējīgu, tiek likvidēts, tā darbība ir apturēta vai pārtraukta;
	2. Piegādātājs vairāk par mēnesi kavē Koncertflīģeļa piegādi, vai Līguma 7.punktā noteikto trūkumu novēršanu.
3. Piegādātājs ir tiesīgs vienpusēji atkāpties no līguma, neatlīdzinot Pasūtītājam zaudējumus, ja Pasūtītājs vairāk par mēnesi kavē kādu šajā līgumā noteikto maksājumu.
4. Līguma 35. un 36. punktā noteiktajos gadījumos Līgums uzskatāms par izbeigtu 5. (piektajā) dienā pēc Puses paziņojuma par atkāpšanos (ierakstīta vēstule) nodošanas pastā dienas. Šādā gadījumā vainīgā puse 10 dienu laikā pēc paziņojuma saņemšanas samaksā Līgumā noteikto līgumsodu un atlīdzina visus radušos zaudējumus. Piegādātājs atmaksā Avansu.
5. Līgumsvar tikt izbeigts pirms Līguma darbības termiņa beigām Pusēm savstarpēji rakstveidā vienojoties.

**X. NOSLĒGUMA JAUTĀJUMI**

1. Visas pretenzijas un strīdi, kas var rasties Līguma izpildes laikā, tiek risināti vispirms pārrunu ceļā, pēc iespējas vienojoties abpusēji izdevīgam kompromisam. Strīda neatrisināšanas gadījumā strīds tiek izšķirts Latvijas Republikas normatīvajos aktos noteiktajā kārtībā Latvijas Republikas tiesā.
2. Līguma nosacījumi var tikt nebūtiski grozīti un papildināti Pusēm savstarpēji vienojoties, noformējot Līguma grozījumus, labojumus un papildinājumus rakstiski. Tie pievienojami Līgumam kā pielikumi un kļūst par Līguma neatņemamu sastāvdaļu. Būtiski līguma grozījumi, kas saistīti ar Līguma priekšmeta tehnisko specifikāciju, piegādes, apmaksas termiņiem, garantijām u.c. nav pieļaujami.
3. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.
4. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
5. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina par šādu apstākļu iestāšanos vienu mēnesi iepriekš.
7. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) šī Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa faksu vai oficiālo e-pasta adresi, vai nodota personīgi otrai Pusei, ko tas apstiprina ar parakstu. Ja paziņojums nosūtīts kā reģistrēts pasta sūtījums, tad uzskatāms, ka šāds sūtījums ir saņemts septītajā dienā pēc tā nodošanas pastā. Visi paziņojumi Pusēm tiek nosūtīti uz šajā Līgumā norādītajām adresēm.
8. Ja kāds no Līguma punktiem kāda iemesla dēļ zaudētu spēkā esamību, tas neietekmē citus Līguma noteikumus un pārējie Līguma punkti paliek spēkā.
9. Līgums sastādīts 2 (divos) identiskos eksemplāros ar pielikumu, pavisam uz 17 (septiņpadsmit) lapām latviešu valodā. Līguma eksemplāriem ir vienāds juridisks spēks. Puses piekrīt visiem Līguma noteikumiem un, to parakstot, apstiprina, ka saprot tā noteikumus.

**XI. PUŠU ATBILDĪGĀS PERSONAS**

1. no Pasūtītāja puses:

Vārds, uzvārds: **Ivars Saide**

Amats elektroapgaismes tehniķis

Tālrunis: 29105348

1. no Izpildītāja puses:

Vārds, uzvārds: **Vladimirs Burbo**

Amats valdes priekšsēdētājs

Tālrunis: 29225354

E-pasta adrese: valdario@valdario.lv

1. Pušu atbildīgās personas ir atbildīgas par Līguma izpildes uzraudzīšanu, tai skaitā, par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, aktu parakstīšanu

Pielikumā: Tehniskā piedāvājuma kopija uz 11 lp.

**XII. LĪDZĒJU REKVIZĪTI UN PARAKSTI**

|  |  |
| --- | --- |
| **Pasūtītājs:****Daugavpils pilsētas domes budžeta iestāde “Kultūras pils”**reģ.Nr. 90002682862Smilšu iela 92, Daugavpils, LV – 5410Vadītājs A.Rudzs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Piegādātājs:****SIA „VALDARIO”**reģ.Nr. 40003496356Augusta Deglava iela 126-123, Rīga, LV-1082A/S SEB BANKA, Nor.konts: LV46UNLA0050000647401Valdes priekšsēdētājs V.Burbo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |